Fa re leka go fetola ‘maatla a a tlhotlheletsang mogopolo wa rona,’ ke gore, tshekamelo ya mogopolo wa rona, re ka fetola botho jwa rona gore re se ka ra inyatsa thata mme re itebe ka tsela e e tshwanetseng. Lena yo o umakilweng mo setlhogong se se fetileng, o ne a lemoga gore fa a sa fetole mogopolo ka kgang ya gore ga go na motho ope yo o ka mo ratang kana yo o ka mo thusang, ga go na sepe se se ka fetolang tsela e ene a itebang ka yone. Ke kgakololo efe e e molemo e e fitlhelwang mo Baebeleng e e thusitseng Lena, Simone le ba bangwe gore ba fetoge jalo? ^ ser. 7 Fa o batla go itse gore goreng Modimo a letleletse gore batho ba boge, bala kgaolo 11 ya buka ya Baebele e re Ruta Eng? e e gatisitsweng ke Basupi ba ga Jehofa e bile e le gone mo www.jw.org/tn.